‘जनप्रतिनिधि कार्यालयमा आएर सानो कोठामा बस्ने गर्नुभएको छ,’ सन्दकपुर गाउँपालिका(३ का वडासचिव सुवास दाहालले भने, ‘द्वन्दकालमा क्षतिग्रस्त भवन अझै नबन्दा काम कारबाहीमा अप्ठेरो परेको छ ।’ यो गाउँपालिकाका पाँचवटा वडामध्ये अधिकांशमा भवन आभाव छ । अन्य गाउँपालिका र नगरपालिकामा पनि पर्याप्त पूर्वाधार छैनन् । कार्यालय भवन, फर्निचर, विद्युतीय सामग्रीलगायत तत्काल सेवा दिनुपर्ने आवश्यक सामग्री स्थानीय तहमा छैनन् । ‘नयाँ भवन निर्माण पूरा भएको छैन,’ सन्दकपुर–५ का वडाध्यक्ष जितबहादर साँवाले भने, ‘पुरानो भवन जीर्ण भएर जति बेला पनि ढल्न सक्ने अवस्था छ ।’ तर, पनि स्थानीयका न्यूनतम समस्या नियमित कार्यालयमा उपस्थित भएर सम्बोधन गर्ने योजना बनाएको उनले बताए ।
